stanford-oval/wikipedia huggingface dataset:
Marie-Josephine Gaudette

Marie-Josephine Clarice Gaudette (25. maaliskuuta 1902 – 13. heinäkuuta 2017) oli kolmen kuukauden ajan Italian vanhin elävä ihminen 15. huhtikuuta 2017 kuolleen Emma Moranon jälkeen, joka oli kuollessaan maailman vanhin elävä ihminen ja vanhimmaksi koskaan elänyt italialainen. Gaudette syntyi Manchesterissa New Hampshiren osavaltiossa Yhdysvalloissa ja oli vanhin Yhdysvalloissa syntynyt henkilö Susannah Mushatt Jonesin kuoltua 12. toukokuuta 2016 ja oli vanhimmaksi koskaan elänyt yhdysvaltalainen maastamuuttaja.
Hän asui italialaisessa luostarissa vuodesta 1958 kuolemaansa saakka ja tunnettiin nimellä Äiti Cecilia ja häntä pidettiin "maailman vanhimpana nunnana". Hän asui Kanadassa ja Ranskassa ennen asettumistaan Italiaan. Gaudette kuoli 13. heinäkuuta 2017 115 vuoden ja 110 päivän ikäisenä ja oli kuollessaan maailman viidenneksi vanhin elävä ihminen.
A1 Uuden-Seelannin Grand Prix 2008

|  A1 Uuden-Seelannin Grand Prix 2008 |
| --- | --- |
 5. osakilpailu 10 osakilpailusta kaudella 2007–2008. 

Päivämäärä:  20. tammikuuta 2008
Rata:  Moottorirata   3,5 km
Sprintti kilpailu
Pituus:  14 kierrosta
Paalupaikka
Kuljettaja:   Jonny Reid  (Uusi-Seelanti)
Aika:  1.15,241
Nopein kierros
Kuljettaja:   Christian Vietoris  (Saksa)
Aika:  1.15,740 (kierroksella 9)
Palkintokoroke
Ensimmäinen:   Jonny Reid  (Uusi-Seelanti)
Toinen:   Christian Vietoris  (Saksa)
Kolmas:   Loïc Duval  (Ranska)
Pitkä kilpailu
Pituus:  50 kierrosta
Nopein kierros
Kuljettaja:   Neel Jani  (Sveitsi)
Aika:  1.14,679 (kierroksella 45)
Palkintokoroke
Ensimmäinen:   Christian Vietoris  (Saksa)
Toinen:   Robert Wickens  (Kanada)
Kolmas:   Loïc Duval  (Ranska)
A1 Uuden-Seelannin Grand Prix 2008 oli A1 Grand Prix -kauden 2007–2008 viides osakilpailu, joka ajettiin 20. tammikuuta Taupo Motorsport Parkin moottoriradalla Uudessa-Seelannissa.
Tulokset > Sprintti kilpailu

| Sija | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- |
| 1 |  Jonny Reid | Uusi-Seelanti | 14 | 19'25.408 | 1 | 15 |
| 2 |  Christian Vietoris | Saksa | 14 | +3.192 | 4 | 12+1 |
| 3 |  Loïc Duval | Ranska | 14 | +4.899 | 3 | 10 |
| 4 |  Adrian Zaugg | Etelä-Afrikka | 14 | +7.823 | 2 | 8 |
| 5 |  Jeroen Bleekemolen | Alankomaat | 14 | +9.581 | 5 | 6 |
| 6 |  Adam Carroll | Irlanti | 14 | +10.912 | 7 | 5 |
| 7 |  Jonathan Summerton | Yhdysvallat | 14 | +11.417 | 6 | 4 |
| 8 |  João Urbano | Portugali | 14 | +13.315 | 14 | 3 |
| 9 |  John Martin | Australia | 14 | +15.580 | 15 | 2 |
| 10 |  Narain Karthikeyan | Intia | 14 | +22.968 | 20 | 1 |
| 11 |  Adam Khan | Pakistan | 14 | +25.773 | 22 |  |
| 12 |  Edoardo Piscopo | Italia | 14 | +26.048 | 12 |  |
| 13 |  Sérgio Jimenez | Brasilia | 14 | +26.541 | 10 |  |
| 14 |  Cheng Congfu | Kiina | 14 | +26.773 | 16 |  |
| 15 |  Chris Alajajian | Libanon | 14 | +29.483 | 17 |  |
| 16 |  Satrio Hermanto | Indonesia | 14 | +31.107 | 21 |  |
| 17 |  Davíd Garza Pérez | Meksiko | 14 | +31.349 | 18 |  |
| Ret |  Robert Wickens | Kanada | 11 | Spun off | 8 |  |
| Ret |  Tomáš Enge | Tšekki | 10 | Collision | 19 |  |
| Ret |  Robbie Kerr | Britannia | 9 | Damage | 13 |  |
| Ret |  Alex Yoong | Malesia | 0 | Collision | 9 |  |
| Ret |  Neel Jani | Sveitsi | 0 | Collision | 11 |  |
Tulokset > Pitkä kilpailu

| Sija | Kuljettaja | Talli | Kierrokset | Aika/Keskeytys | Pisteet |
| --- | --- | --- | --- | --- | --- |
| 1 |  Christian Vietoris | Saksa | 50 | 1:10'40.168 | 15 |
| 2 |  Robert Wickens | Kanada | 50 | +1.180 | 12 |
| 3 |  Loïc Duval | Ranska | 50 | +2.025 | 10 |
| 4 |  Jonny Reid | Uusi-Seelanti | 50 | +3.031 | 8 |
| 5 |  Adam Carroll | Irlanti | 50 | +4.088 | 6 |
| 6 |  Sérgio Jimenez | Brasilia | 50 | +5.117 | 5 |
| 7 |  Adrian Zaugg | Etelä-Afrikka | 50 | +10.107 | 4 |
| 8 |  Jeroen Bleekemolen | Alankomaat | 50 | +11.175 | 3 |
| 9 |  Davíd Garza Pérez | Meksiko | 50 | +19.478 | 2 |
| 10 |  Adam Khan | Pakistan | 50 | +25.559 | 1 |
| 11 |  Tomáš Enge | Tšekki | 50 | +26.506 |  |
| 12 |  João Urbano | Portugali | 50 | +29.848 |  |
| 13 |  Neel Jani | Sveitsi | 50 | +34.451 | 1 |
| 14 |  Jonathan Summerton | Yhdysvallat | 49 | +1 lap |  |
| Ret |  Cheng Congfu | Kiina | 43 | +7 laps |  |
| Ret |  Alex Yoong | Malesia | 38 | +12 laps |  |
| Ret |  John Martin | Australia | 37 | +13 laps |  |
| Ret |  Satrio Hermanto | Indonesia | 21 | +29 laps |  |
| Ret |  Robbie Kerr | Britannia | 4 | +46 laps |  |
| Ret |  Edoardo Piscopo | Italia | 3 | +47 laps |  |
| Ret |  Chris Alajajian | Libanon | 3 | +47 laps |  |
| Ret |  Narain Karthikeyan | Intia | 1 | +49 laps |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2007–08 A1 Grand Prix of Nations, New Zealand
Käännös suomeksi
AIM-132 ASRAAM

| ASRAAM |
| --- | --- |

Tyyppi:  ilmataisteluohjus
Valmistushistoria
Valmistaja:  MBDA
MBDA ASRAAM on eurooppalainen lyhyen kantaman ilmataisteluohjus. Ohjuksesta suunniteltiin korvaajaa AIM-9 Sidewinder -ohjuksella ja sillä on siten myös yhdysvaltalainen tunnus AIM-132.
Ohjuksen tavoitteet määriteltiin vuosien 1984 ja 1987 välisenä aikana, jonka jälkeen kehityksen aloittivat BAe Dynamics ja Bodensee Gerätetechnik.
Aiheesta muualla

Globalsecurity.org (englanniksi)
Windows Vistan kritiikki

Windows Vista -käyttöjärjestelmän ominaisuudet ja lisenssiehdot ovat kohdanneet arvostelua koko tuotteen kehityshistorian ajan. Täysimääräisinä toteutuessaan ne olisivat suuresti rajoittaneet käyttäjän oikeuksia oman tietokoneeseensa hallintaan ja hankkimaansa digitaaliseen materiaaliin, minkä lisäksi kritiikkiä on aiheuttanut monien luvattujen ominaisuuksien poisjääminen lopullisesta versiosta.
Lisenssiehdot

Windows Vistan lisenssiehdot rajaavat käyttöjärjestelmän ostajan oikeutta omaan tuotteeseensa ennennäkemättömän laajasti.
Käyttöjärjestelmän ostaja, joka kokeilee järjestelmän nopeutta, ei saa julkaista tutkimuksiaan julkisesti, elleivät käytössä ole olleet viimeisimmät päivitykset, nopeusoptimoinnit sekä tiukimmat tietoturva-asetukset. Tämän lisenssiehdon noudattaminen vääristää Vistan todellisesta nopeudesta ja luotettavuudesta kertovia tuloksia.
Käyttöjärjestelmän halvempia myyntipaketteja ei voi asentaa virtualisoituun tietokoneeseen. Tätäkin koskee myös lisenssin siirtoa koskeva määrite.
Alkuperäisen lisenssin mukaan käyttöjärjestelmän saattoi asentaa vain yhteen tietokoneeseen. Jos tietokoneen laitteisto olisi muuttunut edes kerran, olisi Vista tällöin Microsoftin mukaan siirretty uuteen tietokoneeseen ja käytetty lisenssin siirron rajat. Jos olisi muuttanut tietokoneen laitteistoa vielä kerran, ei olisi voinut asentaa Windows Vistaa koneeseen vaan olisi joutunut ostamaan uuden Windows-lisenssin. Tämä oli erityisen harmillista niille ihmisille, jotka päivittävät tietokonettaan jatkuvalla tahdilla ja vaihtavat osia useammin kuin muut käyttäjät. Tästä nousseen mekkalan vuoksi Microsoft on nyt muuttanut lisenssiä siten, että käytössä saa olla vain yksi kone per lisenssi. Siirtomäärää ei ole rajattu.
Digitaalisten oikeuksien hallinta

Yksi kaikkein eniten kritiikkiä osakseen saaneista toiminnoista on järjestelmään sisäänrakennettu digitaalisten oikeuksien hallinta ja erityisesti sen uudet muodot, kuten High-Bandwidth Digital Content Protection (HDCP). HDCP rajoittaa korkealaatuisen DVD-videomateriaalin kuvanlaatua ja sumentaa kuvan tarkoituksella lähes katselukelvottomaksi, ellei käyttäjällä ole HDCP-yhteensopivaa näyttöä ja näytönohjainta. Toisaalta HDCP:tä tukevat näytöt ja näytönohjaimet yleistyvät nopeasti ja HDCP-materiaalin saapumiseenkin kestää vielä kauan, joten tästä tuskin aiheutuu sen suurempaa ongelmaa.
On vaikeaa arvioida, kuinka suuri osa korkealaatuisesta HD-videomateriaalista tulee käyttämään HDCP:tä osana kopiosuojaustaan. On myös epäselvää, kuinka paljon yhteensopivia näyttöjä ja näytönohjaimia tulee myyntiin ennen Vistan julkaisua.
Vaikka korkealaatuisesta HD-videomateriaalista merkittävä osa ei tulisikaan käyttämään HDCP:tä, Microsoft ei ole ainoa, joka pakottaa käyttäjät digitaalisten oikeuksien hallintaan. Siitä on päätetty pääasiassa sisällön tuottajien, ei tarvittavan laitteiston valmistajien kesken.
Tämän lisäksi Vistan 32-bittisistä paketeista on päätetty jättää pois vaatimus digitaalisesti allekirjoitetuista ajureista. Tästä syystä saattavat ehkä vain 64-bittisen Vistan käyttäjät voida katsella HDCP-suojattuja HD-DVD- ja Blu-ray -elokuvia. Syy tähän on, että allekirjoittamattomalla ajurilla voidaan ehkä suorittaa käyttöjärjestelmässä käskyjä, joilla siten voisi mahdollisesti ohittaa mahdolliset käytönrajoitukset. Tämä ei kuitenkaan tule rajoittamaan sisällönkopioimista merkittävästi ja siitä tulee olemaan enemmän haittaa kuluttajille ja sisällöntuottajille kuin hyötyä. 
Lisäksi allekirjoittamattomat ajurit ovat potentiaalinen tietoturvan ja vakauden vaarantava tekijä, vaikka ne lisäävätkin Vistan ajurikantaa XP:n tasolle mahdollistaen useimpien laitteiden sujuvan toiminnan heti Vistan julkaisun yhteydessä.
Adam Anderson Microsoftilta kommentoi, että on ohjelmavalmistajien oma asia, lisäävätkö he tukensa tarvittaville sisällönhallintatekniikoille tuotteisiinsa vai eivät.
Aero-Glass, DirectX ja OpenGL

Windows Vistassa on aiemmista Windows-versioista poiketen pyritty tekemään käyttöjärjestelmästä vakaampi irrottamalla käyttöliittymä ja järjestelmän ydin toisistaan UNIX-tyyppisten käyttöjärjestelmien tapaan.
Tämä toimenpide on myös mahdollistanut DirectX-tehosteiden käytön työpöydällä, kuitenkin sillä kustannuksella, että DirectX varaa itselleen näytönohjaimen. Tästä syystä näytönohjainta hyödyntävä OpenGL-sovellus ei kykene käyttämään jo varattua laiteresurssia ja suorittamaan pyydettyjä toimintoja, sillä Aero-Glass tarvitsee DirectX:ää ja näytönohjainta piirtämään työpöydän.
Ratkaistakseen nämä ongelmat Microsoft on rakentanut Winen kaltaisen API-tulkin, joka tulkkaa ohjelmien lähettämät OpenGL-API-kutsut DirectX:n ymmärtämään muotoon. Tässä ratkaisussa on kuitenkin ongelmansa, sillä tulkattu ohjelma ei välttämättä toimi yhtä nopeasti, ei ole yhtä vakaa, eikä käyttäydy täysin samalla tavalla kuin ns. natiivi OpenGL. Tämän voi huomata muun muassa juuri Wine-ohjelmistosta ja sen varianteista.
Lisäksi pelit tai ohjelmat, jotka on rakennettu käyttämään DirectX 10:tä, eivät tule toimimaan aikaisempien Windows-versioiden kanssa, sillä DirectX 10 ei ole yhteensopiva DirectX 9:n kanssa. Tämän lisäksi jotkut vanhempaa DirectX:ää, esimerkiksi seitsemättä versiota, tai OpenGL:ää käyttävät pelit eivät toimi kunnolla Vistalla, sillä laitteistokiihdytys ei toimi joten pelit toimivat varsin hitaasti.
Markkina-aseman väärinkäytökset

EU:n ja USA:n kilpailuviranomaiset ovat olleet huolissaan Vistan kilpailua vääristävistä tai rajoittavista tekijöistä. Näitä tekijöitä ovat muun muassa
Hakutyökalut
WWW-selaimen oletus-www-hakupalvelu
Mediatoiminnot
Anti-Virus- ja Anti-Adware -toiminnallisuus
Palomuuri
DVD-kirjoitusohjelmisto
Taltioidenhallintaohjelmisto
Ne menevät päällekkäin useiden eri yritysten jo olemassa olevien tuotteiden kanssa, ja näin Microsoft on jo haastettu oikeuteen useilta eri tahoilta lukuisten muidenkin yritysten ilmaistessa huolensa Vistan muista kilpailua rajoittavista tekijöistä.
Yhdysvaltalaiset kilpailuviranomaiset ovat jo tutkineet asiaa ja ainakaan Vistaan sisällytettävät hakutoiminnot eivät loukkaa jo olemassa olevia muiden yritysten oikeuksia, mukaan lukien WWW-selaimen Live Search -hakutoiminto, jonka voi vaihtaa muiden yritysten vastaaviin hakutoimintoihin.
Käyttöliittymän plagiointisyytökset

Yksi eniten närkästystä herättäneistä väitetyistä piirteistä Windows Vistassa ovat sen käyttöliittymän selvät yhtymäkohdat Mac OS X:n kanssa. Muun muassa PC World -lehden Scott Spanbauer on kertonut Aero-käyttöliittymän selvästi havaittavista samankaltaisuuksista Mac OS X:n kuvaketeeman, erikoistehosteiden ja käyttöliittymäkomponentti Aquan kanssa.
Paul Thurrott on esittänyt samankaltaisia kommentteja artikkelissaan Windows Vistan koontiversiosta 5308. Hänen mukaansa Vista lainaa joko suoraan tai epäsuorasti useissa eri kohdissa Mac OS X:ää, eivätkä lainatut ominaisuudet rajoitu vain käyttöliittymään tai ulkoasuun vaan myös Vistan mukana tuleviin uusiin ohjelmiin, joissa on selvästi havaittavissa OS X:n vaikutus.
Internet-pohjaisen julkaisun eWeek-lehden arvostelija ja journalisti John Rizzo on huomauttanut, että Windows Vistaan sisällytetään juuri niitä ominaisuuksia, jotka ovat olleet Mac OS X:ssä jo jonkin aikaa, kuten edistyneet ja nopeat hakutoiminnot sekä 'Smart Folders' -toiminnallisuus.
Tämä on johtanut joidenkin medioiden keskuudessa siihen käsitykseen, että Aero on tarkkaan harkittu yritys jäljitellä Aqua-käyttöliittymää.
On myös merkille pantavaa, että Vistan mukana tulevat Windows Gadgets -"vimpaimet" ovat hyvin samankaltaisia ja toimivatkin samoin kuin esimerkiksi Mac OS X:n Dashboard-widgetit ja Linux-työpöytien gDesklets (GNOME) ja Superkaramban Desktop enhancement-deskletit (KDE). Alkuperäinen innovaatio menee kuitenkin Konfabulator-ohjelmistolle, joka nykyään on Yahoon omaisuutta ja kulkee Yahoo! Widget Engine -nimellä.
Kaiken kaikkiaan Vista on ollut kehitteillä jo niin pitkään, että Microsoftin kilpailijat ovat saaneet kehitettyä omiin ohjelmistoihinsa samankaltaisia toimintoja kuin Microsoft Vistaan aluksi suunnitteli.kenen mukaan? Tästä käy esimerkkinä Apple-yhtiö, jonka Mac OS X sisältää uudemmissa versioissa muun muassa Time Machine -ohjelmiston, jonka perusperiaate on hyvin samankaltainen kuin Microsoftin Windows Server 2003 -käyttöjärjestelmää varten kehitetyn Volume Shadow Copy -ohjelmiston.
Muita kritiikin kohteita

Next-Generation Secure Computing Base
Levitysversioiden määrä
Hinta
Vista heikentää koneiden kokonaissuorituskykyä joskus jopa radikaalisti
User Account Control (UAC)
EFI:n pois jääminen
Myöhästyminen
Järjestelmävaatimukset
Kiista Segoe UI -kirjasinmerkistöstä
Apuohjelmat
Nimi
IPX-protokolla
Aiheesta muualla

CNET - Hollywood, Microsoft suhtautuminen uuteen Windowsiin
Technology Review (Arkistoitu – Internet Archive) - Tuleeko Windows-päivitys ojentamaan vallan isolle medialle?
PC Stats - Windows Vista, HDCP ja digitaalinen oikeuksien hallinta
Michael Desmond (Arkistoitu – Internet Archive) - Kymmenen syytä ostaa Windows Vista... ja viisi syytä miksei
Paul Thurrott - Missä Vista epäonnistuu...
Paul Thurrott - Windows Vista RC1:n pimeä puoli
Microsoft - Find License Terms for Software Licensed from Microsoft
9fngrs

| 9fngrs Noah Kin |
| --- | --- | --- |

Studioalbumin tiedot
 Julkaistu: 27. kesäkuuta 2012
 Tuottaja(t): Noah Kin
 Tyylilaji: rap
 Kesto: 39.43
 Levy-yhtiö: Sony
Noah Kinin muut julkaisut
| No Matter the Season 2011 | 9fngrs 2012 | Now You See 2014 |
9fngrs on suomalaisen rap-artisti Noah Kinin toinen, 27. kesäkuuta 2012 julkaistu, studioalbumi. Albumin kappaleesta "the:passion" on julkaistu musiikkivideo. 9fngrsin on tuottanut kokonaan Noah Kin itse ja sen on masteroinut Tommishock.
Kappaleet

Thend Blues – 4.14
Heir Sick – 3.30
St ashes – 3.17
Three Tw1ne – 3.21
Hang Up – 4.32
Skeletons Dance – 3.53
Friend Request – 3.59
Inter Words – 4.18
The Passion – 4.24
Nine Fingers – 4.15
Arvostelut

Rumba:
9 Digits

| ”9 Digits” Martina |
| --- | --- | --- |

Singlen tiedot
 Albumilta: Martina
 Julkaistu: 28. tammikuuta 2011
 Tuottaja(t): DJ Mobster
 Tyylilaji: dancepop
 Kesto: 03.05
 Levy-yhtiö: Universal Music
Martinan muut singlet
|   | ”9 Digits” 2011 | ”Diamond Cuts Diamond” 2011 |
9 Digits on Martina Aitolehden ensimmäinen soolosingle sekä ensimmäinen single maaliskuun lopussa 2011 julkaistulta Martina -nimiseltä albumilta. Kappaleen on säveltänyt ja sanoittanut DJ Mobster, Henrik Tala  ja Milos Rosas. Single sai ensiesityksensä 28. tammikuuta 2011 suorassa Korkojen kera -lähetyksessä, jossa Martina esitti kappaleen yhdessä Dazzling Ladies -tanssiryhmänsä kanssa. Päivää myöhemmin 29. tammikuuta 2011 single julkaistiin digitaalisesti.
”9 Digitsin” vastaanotto oli kielteinen. Findancen kriitikko Antti Niemelä kuvaili singlen tuotantoa tasokkaaksi ja arveli, että "oikean artistin kanssa kertosäekin oltaisiin ehkä saatu pelaamaan". Niemelä kuitenkin moitti Aitolehden laulusuoritusta ja piti tämän aiempaa julkisuutta painolastina. Viihdelehti Staran arvostelu kehui kappaleen tarttuvaa kertosäettä mutta valitteli latteaa masterointia ja mielikuvituksetonta sävellystä.
Kappaleet

9 Digits – 3.05
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiolista: –
Afétes

| Afétes Αφέτες |
| --- | --- |
 Kunnallisyksikön sijainti
 Afétes
 Koordinaatit: 39°16′58″N, 23°10′54″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Kunta:  Nótio Pílio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  240402
Väkiluku (2011):  1 746
 – Kylä­yhdys­kunta:  341
 – Kylä:  339
Aikavyöhyke:  UTC+2
 – Kesäaika:  UTC+3
Postinumero:  370 10
Suuntanumero(t):  24230
Rekisterikilpi:  VO
Infobox OKVirheellinen NIMI-arvo: 
Afétes (kreik. Αφέτες) on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Αφετών, Dimotikí Enótita Afetón) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 1 746 ja varsinaisen Afétesin kylän väkiluku 339 (vuonna 2011).
Afétesin kylä sijaitsee Pílion niemimaalla linnuntietä noin 23 kilometriä kaakkoon Vóloksesta. Afétesin kunnallisyksikkö käsittää alueen Nótio Pílion kunnan pohjoisosissa. Afétes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Argalastín, Miliésin, Sipiádan ja Tríkerin kanssa, jolloin se muuttui uuden kunnan kunnallisyksiköksi.
Kunnallisyksikön osat

Afétesin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Afétes | Afétes | 339 |
| Afétes | Profítis Ilías | 2 |
| Kalamáki | Kalamáki | 169 |
| Lampinoú | Lampinoú | 24 |
| Neochóri | Áfyssos | 272 |
| Neochóri | Ágios Dimítrios | 8 |
| Neochóri | Megáli Vrýsi | 14 |
| Neochóri | Neochóri | 356 |
| Neochóri | Pláka | 24 |
| Neochóri | Zervóchia | 61 |
| Sykí | Sykí | 477 |
Yhteensä: 1 746
Marie-Georges Picquart

Marie-Georges Picquart
Marie-Georges Picquart (6. syyskuuta 1854 Strasbourg – 19. tammikuuta 1914 Amiens) oli ranskalainen upseeri, joka tuli tunnetuksi Dreyfusin tapauksen yhteydessä. Toimiessaan armeijan tiedustelutoimiston päällikkönä Picquart sai selville, että kapteeni Alfred Dreyfus oli tuomittu vakoilusta väärin perustein.
Picquart pääsi Saint-Cyrin sotilaskouluun vuonna 1872 ja valmistui sieltä vuonna 1874. Hänet ylennettiin kapteeniksi vuonna 1880. Vuonna 1883 Picquart työskenteli pääesikunnan toisessa toimistossa. Kiinan–Ranskan sodassa hän kunnostautui Annamin ja Tonkinin taistelussa ja nimitettiin pataljoonankomentajaksi vuonna 1887.
Tämän jälkeen Picquart toimi Ranskan sotakorkeakoulussa topografian professorina vuonna 1890. Picquart nimitettiin armeijan tiedustelutoimiston päälliköksi 22. kesäkuuta 1895. Hän seurasi tässä tehtävässä eversti Sandherria. Vuonna 1896 Picquart tuli tutkimustensa perusteella siihen johtopäätökseen, että Dreyfusin tapauksen vakooja ei ollutkaan kapteeni Alfred Dreyfus, vaan majuri Marie Charles Ferdinand Walsin-Esterházy. Tämä raivostutti hänen esimiehensä.
Tammikuussa 1897 Picquart sai siirron Tunisiaan muihin tehtäviin. Hän joutui tutkintokomitean eteen seuraavana vuonna ja erotettiin törkeän palvelusrikoksen vuoksi. Erottaminen vahvistettiin Ranskan presidentin päätöksellä 26. helmikuuta 1898. Picquart oli vangittuna useita kuukausia ja joutui vielä Pariisin sotaoikeuteen.
Erottamisensa jälkeen Picquart työskenteli toimittajana, erityisesti Georges Clemenceaun L'Aurore-sanomalehdessä. Kassaatiotuomioistuin keskeytti Dreyfusin uuden oikeudenkäynnin Rennesissä heinäkuussa 1906. Samalla myös Picquartin erottaminen mitätöitiin ja hän palasi armeijan palvelukseen. Ranskan edustajainhuone ylensi Picquartin prikaatikenraaliksi ja hänet nimitettiin divisioonan komentajaksi saman vuoden syyskuussa. Vuosina 1906–1909 kenraalimajurin arvon saanut Picquart toimi Clemenceaun hallituksen sotaministerinä. Hän tapasi Alfred Dreyfusin 15. kesäkuuta 1907, ja joutui kertomaan Dreyfusille, ettei tätä voitaisi ylentää hänen palvelusvuosien edellyttämään arvoon. Pettynyt Dreyfus erosi pian tämän jälkeen armeijan palveluksesta. Syksyllä 1909 Picquartista tuli Ranskan 2. armeijakunnan komentaja. Picquart kuoli Amiensissa 19. tammikuuta 1914 pudottuaan hevosen selästä. Ranskan valtio kustansi hänen hautajaisensa.
9 (elokuva)

| 9 |
| --- | --- |

Ohjaaja:  Shane Acker
Käsikirjoittaja:  Shane Acker Pamela Pettler Ben Gluck
Tuottaja:  Tim Burton Timur Bekmambetov Jim Lemley
Säveltäjä:  Danny Elfman
Kuvaaja:  Kevin R. Adams
Leikkaaja:  Nick Kenway
Pääosat:  Elijah Wood John C. Reilly Jennifer Connelly Christopher Plummer Crispin Glover Martin Landau
Valmistustiedot
Valmistusmaa:  Yhdysvallat
Tuotantoyhtiö:  Focus Features
Levittäjä:  Focus Features Netflix
Ensi-ilta:  9. syyskuuta 2009  25. syyskuuta 2009
Kesto:  79 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
9 on 9. syyskuuta 2009 ensi-iltansa saanut animoitu fantasiaelokuva, jonka on ohjannut Shane Acker ja tuottaneet Tim Burton ja Timur Bekmambetov. Elokuva perustuu Ackerin Oscar-ehdokkaana olleeseen samannimiseen lyhytelokuvaan. Tietokoneanimoinnista huolimatta elokuvan yleiskuva muistuttaa stop motion -tyyliä. Elokuvan roolijaon suoritti Mindy Marin, tuotannon suunnittelivat Robert St. Pierre ja Fred Warter ja art directorina toimi Christophe Vacher.
Juoni

Elokuva sijoittuu rinnakkaismaailmaan, jossa ihmiskunnan perintö on uhattuna. Joukko viisaita räsynukkeja, jotka elävät maailmanlopun jälkeistä aikaa, löytävät yhden omistaan, 9:n (Elijah Wood), joka yrittää johtaa heidät pelastukseen.
Riitaisassa mutta sitkeässä ryhmässä ovat 1 (Christopher Plummer), sotaveteraani; 2 (Martin Landau), keksijä; 5 (John C. Reilly), mekaanikko; 6 (Crispin Glover), taiteilija; ja 7 (Jennifer Connelly), soturi. Trailerissa esitellään myös 3 ja 4 identtisinä ja huppupäisinä räsynukkeina, joiden numerot ovat edessä, sekä 8 suurena soturina, jonka numero on merkitty oikeaan olkapäähän. Muilla räsynukeilla numerot ovat selässä.
Aiheesta muualla

Virallinen kotisivu
Kuvia tai muita tiedostoja aiheesta 9 (elokuva) Wikimedia Commonsissa
Afyonkarahisarin maakunta

| Afyonkarahisarin maakunta |
| --- | --- |

Valtio:  Turkki
Pinta-ala:  
 – Kokonaispinta-ala:  14 230 km²
 
 www.afyonkarahisar.gov.tr 
Infobox OKVirheellinen NIMI-arvo: 
Afyonkarahisarin maakunta (turk. Afyonkarahisar ili) on Turkin maakunta, joka sijaitsee maan länsiosassa. Maakunnan pinta-ala on 14 230 neliökilometriä. Vuoden 2015 lopussa arvioitu väkiluku oli 709 000.
Maakunnan pääkaupunki on Afyonkarahisar. Maakunnan luoteispuolella sijaitsee Kütahyan maakunta, lännessä Uşakin maakunta, lounaassa Denizlin maakunta, etelässä Burdurin maakunta, idässä Konyan maakunta, pohjoisessa Eskişehirin maakunta ja kaakossa Ispartan maakunta.
Piirikunnat

Afyonkarahisarin maakunta jakautuu 18 piirikuntaan (hallintokeskus lihavoitu):
Afyonkarahisar
Başmakçı
Bayat
Bolvadin
Çay
Çobanlar
Dazkırı
Dinar
Emirdağ
Evciler
Hocalar
İhsaniye
İscehisar
Kızılören
Sandıklı
Sinanpaşa
Sultandağı
Şuhut
Afyonkarahisarin linna
Hautausmaa Ayazinin vuoristossa
Kocatepe
Käännös suomeksi